Growth/Newsletters/16/bn

 গ্রোথ দলের পক্ষ থেকে ষোড়শ নিউজলেটারে আপনাকে স্বাগতম!

গ্রোথ দলের লক্ষ্য হল সফটওয়্যারজনিত পরিবর্তনের মাধ্যমে মধ্যম আকারের উইকিমিডিয়া প্রকল্পসমূহে নবাগতদের ধরে রাখা।

গ্রোথ সুবিধাসমূহ প্রভাব রাখছে
নবাগতদের কাজের উপর পরিচালিত পরীক্ষণের ফলাফল

দলটি সাম্প্রতিককালে নবাগতদের কাজের প্রভাব নিয়ে বিশ্লেষণমূলক ফলাফল প্রকাশ করেছে। আমরা আনন্দের সাথে জানাতে চাই যে আমরা দেখেছি, গ্রোথ সুবিধাসমূহ, বিশেষ করে নবাগতদের কাজ যুক্ত করার ফলে, নবাগতরা অধিক পরিমাণে সম্পাদনা করে থাকে।

২০১৯ সালের নভেম্বরে গ্রোথ দল "নবাগতদের কাজ" সুবিধাটি নবাগতদের নীড়পাতায় যুক্ত করে। এর ছয় মাস পরে আমরা আরবি, ভিয়েতনামীয়, চেক, ও কোরিয়ান উইকিপিডিয়া থেকে উপাত্ত সংগ্রহ করি। আমরা নবাগতদের কাজসহ গ্রোথ সুবিধাসমূহের প্রভাব বিশ্লেষণ করি।

এই বিশ্লেষণ দেখায় যে গ্রোথ সুবিধাসমূহ বাড়িয়ে তোলে: আমরা আরো দেখেছি যে তাদের সম্পাদনার গুণ, যা কীনা পুনর্বহালের হার থেকে পরিমাপকৃত, নিয়ন্ত্রিত দলের সাথে তুলনাযোগ্য।
 * নবাগতদের প্রথম কোনো নিবন্ধ সম্পাদনা করার সম্ভাবনা (+১১.৬%)
 * তাদের সম্পাদক হিসেবে টিকে থাকার সম্ভাবনা
 * উইকিতে তাদের আগমনের প্রথম কয়েক সপ্তাহের মধ্যে করা সম্পাদনা সংখ্যা (+২২%)

এই ফলাফলের কারণে, আমরা মনে করি সকল উইকিপিডিয়ার উচিত এই সুবিধাসমূহ চালু করার কথা ভেবে দেখা। কীভাবে এই সুবিধা পাওয়া যেতে পারে সে ব্যাপারে আরো জেনে নিন।

এই পরীক্ষণের ব্যাপারে আরো জানতে রিপোর্ট পাতায় দেখুন। অনুগ্রহ করে এ ব্যাপারে আপনার মতামত বা প্রশ্ন জানান আলাপ পাতায়।

সাধারণ মাপকাঠি

নভেম্বর ২০২০ পর্যন্ত যে সকল উইকিতে এই সুবিধা চালু করা হয়েছে:
 * ৫,০০০-এরও অধিক সংখ্যক নবাগত প্রায় ৪০,০০০-এরও বেশি সম্পাদনা করেছেন নবাগতদের কাজ ব্যবহার করে।
 * ১১,০০০ এর অধিক সংখ্যক ব্যবহারকারী ১৪,০০০-এরও বেশি সংখ্যক প্রশ্ন করেছেন স্বেচ্ছাসেবক মেন্টরদের।
 * ১,৫০০-এর অধিক সংখ্যক ব্যবহারকারী মিলে ২,০০০-এরও বেশি প্রশ্ন করেছেন সাহায্যকেন্দ্রে।

গ্রোথ ফলাফল সম্পর্কে আরো জানুন এখানে, এবং এ সংক্রান্ত যেকোনো মতামত বা প্রশ্ন করুন আলাপ পাতায়।

সি এবং ডি প্রকারভেদ
সি ও ডি প্রকারভেদ হল নবাগতদের নীড়পাতার জন্য যুক্ত দুইটি নতুন ব্যবস্থা। আমরা অক্টোবরে এগুলো প্রয়োগ করেছি। প্রয়োগ করার ছয় সপ্তাহ পর থেকেই আমরা দেখতে পাচ্ছি যে এগুলোর মাধ্যমে নবাগতদের সাথে কথোপকথন ও অংশগ্রহণ বৃদ্ধি পাচ্ছে। এরপরে আমরা নির্ধারণ করব কোন প্রকারটি সবচেয়ে ভালো কাজ করছে এবং সেটা সকল নবাগতদের জন্য প্রয়োগ করব।

মেন্টরদের জন্য সংবাদ
কর্মশালার আয়োজকদের জন্য পৃথক তালিকা

বিভিন্ন সম্প্রদায় শিক্ষা কার্যক্রম সহ নানাবিধ কর্মশালা নিয়ে থাকে। সেক্ষেত্রে কর্মশালার পরিচালক যাদেরকে উইকি সম্পর্কে প্রশিক্ষণ দিয়েছেন, তাদের মেন্টর হতে চাইতে পারেন। একাধিক উইকিতে অনুরোধ করেছে যেন স্বয়ংক্রিয়ভাবে নবাগতদের মেন্টর অর্পণ করে দেয়ার পাশাপাশি নবাগতদেরকে যেন তারা সরাসরি পরামর্শ দিতে পারেন, সেই পদ্ধতি চালু করা। এই প্রয়োজন মিটানোর উদ্দেশ্যে উইকিতে একটি পৃথক তালিকা তৈরি করা যেতে পারে, যার মাধ্যমে মেন্টররা পরামর্শগ্রহীতা দাবি করতে পারবেন, স্বয়ংক্রিয়ভাবে মেন্টর অর্পণের পরিবর্তে। এই সুবিধা সম্পর্কে আরো জানতে পারবেন এখানে।

একইসাথে একাধিক পরামর্শগ্রহীতা দাবি

মেন্টরগণ ব্যবহার করে একজন নবাগতকে তাদের পরামর্শগ্রহীতা হিসেবে দাবি করতে পারবেন। বর্তমানে এই সুবিধাটি মেন্টরদের একই সাথে একাধিক নবাগতকে নেয়ার ক্ষেত্রে ব্যবহার করা যাচ্ছে।

সম্প্রদায় সংবাদ
সাহায্য প্যানেলের মাধ্যমে সম্পাদনা চলাকালীন কোনো ব্যক্তি সাহায্যকেন্দ্রে বার্তা রাখতে পারবেন। এর পূর্বে সরঞ্জামটি সবসময় সাহায্যকেন্দ্রের নিচে বার্তা রাখতো। উইকিসমূহ বর্তমানে নতুন কোনো বার্তা সাহায্যকেন্দ্র পাতার শীর্ষে রাখার মত কাঠামো তৈরি করতে পারে। T261714

 গ্রোথ দলের নিউজলেটার প্রস্তুত করেছে গ্রোথ দল এবং বার্তা রেখেছে বট • মতামত দিন • সাবস্ক্রাইব বা আনসাবস্ক্রাইব করুন।  